Tühjad letid, valgevene rubla ostujõu langus ja tööpuuduse kasv ei saa jääda märkamata ka esialgu veel ustavatele Lukašenka toetajatele. Küsimus on selles, kui kaua nad pimesi usuvad armastatud juhi teooriat lääne imperialistide vandenõust, mis ei taha hävitada mitte üksnes Valgevene majandust, vaid kogu riiki. Ning kas nad mõistavad, et tegelikult müüakse nende riiki täna võileiva hinna eest maha Kremlile.